Hooded Color Splicing Zipper Hoodie | NastyDress.com
Home>Men>Outerwear > Hoodies & Sweatshirts > Hooded Color Splicing Zipper Hoodie
Yellow Pullover Hoodie, New Men Hoodie Korean, Xl Tall Hooded Sweatshirt, Printed Hooded, Ethnic Style Print Hoodie, Galaxy Hoodie, Inclined Zipper Long Hoodie, Splatter Printed Pullover Hoodie, White Hooded Men, Wing Hoodie YOUR RECENTLY VIEWED ITEMS 5 vas ná vrou ontvoer, vermoor is | Netwerk24
5 vas ná vrou ontvoer, vermoor is
Deur Jana Breytenbach 28 Junie 2020 15:40
Vyf verdagtes wat na bewering ’n vrou in die Oos-Kaap by die Tsitsa-brug naby die N2 ontvoer en vermoor het, is deur die polisie in hegtenis geneem.
Een van hulle is glo die eksman van die slagoffer.
Nosipho Sidabuka (51) se lyk is op 13 Junie deur ’n groep kinders, wat skape bymekaargemaak het, in ’n veld naby Zandukwana, noord van Libode, aangetref.
Die 9 mm-pistool wat in die besit van een van die verdagtes gevind is. Foto: SAPD
Volgens die polisie het Sidabuka ’n skietwond aan haar bolyf gehad en sy is vermoedelik gewurg.
Sidabuka en haar 22-jarige seun was op Donderdag 11 Junie van Tina Falls na Qumbu onderweg toe hulle deur die insittendes van ’n verbygaande silwer Polo-motor op die pad voorgekeer is.
Volgens die polisie se inligting het die twee insittendes van die Polo voorgegee dat hulle Sidabuka vir aanwysings wil vra. Hulle het egter ’n vuurwapen uitgepluk en geld geëis.
Een van die verdagtes het blykbaar ’n skoot op Sidabuka geskiet voordat haar handsak gegryp is.
Hierna is sy in die motor se bagasieruim ingedruk.
Haar seun is met ’n pistool geslaan en agtergelaat.
Brig. Thembinkosi Kinana, polisiewoordvoerder, sê vyf mense, onder wie ’n polisiebeampte, is in hegtenis geneem.
Die verdagtes bestaan uit twee susters van onderskeidelik 30 en 40 jaar oud, en ’n 55-jarige man wat in Mthatha in hegtenis geneem is. Toe dié verdagte in hegtenis geneem is, het die polisie ’n 9mm-pistool met ammunisie in sy besit gevind.
Sidabuka se eksman (52) is in Zipunzana in hegtenis geneem en die laaste verdagte, ’n 38-jarige buitelander, is in Vulindlela Heights vasgetrek.
Kinana sê een van die verdagtes is ’n polisiebeampte wat in Mthatha gewerk het.
Al die beskuldigdes word aangekla van moord, ontvoering, poging tot moord en die besit van ’n ongelisensieerde vuurwapen en ammunisie.
Kinana sê die vyftal sal Maandag in die landdroshof in Qumbu verskyn.
Hy het ook gesê daar kan nog arrestasies volg.
Meer oor: Nosipho Sidabuka | Oos-Kaap | N2 | Tsitsa-Brug | Ontvoering | 5 Verdagtes | Moord
Verdagte wys polisie waar lyk versteek is
Vrou (90) en dogter (60) in koeëlreën in Limpopo dood